
RAPORT DE SPECIALITATE
pentru modificarea Hotărârii Consiliului Local al Municipiului Timişoara nr. 388/30.09.2008 privind aprobarea asocierii Municipiului Timişoara ca membru fondator al Asociaţiei "Societatea Metropolitană de Transport Timişoara", cu modificările ulterioare
Având în vedere Expunerea de motive nr. SC2019-            /                   pentru modificarea Hotărârii Consiliului Local al Municipiului Timişoara nr. 388/30.09.2008 privind aprobarea asocierii Municipiului Timişoara ca membru fondator al Asociaţiei "Societatea Metropolitană de Transport Timişoara", cu modificările ulterioare. Facem următoarele precizări:
Prin HCLMT nr. 388/30.09.2008 s-a aprobat asocierea Municipiului Timişoara prin Consiliul Local, cu sediul în Bvd. C.D. Loga, nr. 1, jud. Timiş cu comuna Ghiroda, comuna Remetea Mare şi comuna Moşniţa Nouă în vederea înfiinţării asociaţiei "SOCIETATEA METROPOLITANĂ DE TRANSPORT TIMIŞOARA" în scopul dezvoltării intercomunitare a transportului public de persoane. 

Potrivit art. 2 din HCLMT nr. 388/30.09.2008 persoana care reprezintă Consiliul Local în calitate de membru fondator al asociaţiei mai sus amintite este Primarul Municipiului Timişoara, cu puteri depline pentru semnarea documentelor de constituire a asociaţiei şi alte documente necesare în acest scop. De asemenea, Primarul municipiului Timişoara este împuternicit să reprezinte Consiliul Local în cadrul Adunării Generale a Asociaţiei "SOCIETATEA METROPOLITANĂ DE TRANSPORT TIMIŞOARA".  În anul 2013, prin Hotărârea nr. 299/23.04.2013, Consiliul Local al Municipiului Timişoara a aprobat modificarea art. 3 din HCLMT nr. 388/30.09.2008, în sensul  desemnării ca persoană împuternicită să reprezinte Consiliul Local  al Municipiului Timişoara în cadrul  Adunării Generale a Asociaţiei "SOCIETATEA METROPOLITANĂ DE TRANSPORT TIMIŞOARA"  Viceprimarul Municipiului Timişoara -  domnul Dan Diaconu.
În data de 27.02.2019, Viceprimarul Municipiului Timişoara -  domnul Dan Diaconu a demisionat din această funcţie, motivat de complexitatea activităţilor aflate în atribuţiile sale, precum şi de modificările legislative actuale nu îi permit să efectuez în continuare cu rigurozitate o misiune atât de importantă. 


În cadrul conceptului de mobilitate urbană prin HCL nr. 484/18.12.2007 privind aprobarea Studiului "Vision Timişoara 2030 - suport la dezvoltarea unui concept durabil pentru infrastructura oraşului Timişoara", elaborat de Primăria Municipiului Timişoara în colaborare cu Institutul "Politehnica" Timişoara şi Institutul Fraunhofer IPA Stuttgart s-a prevăzut o viziune şi s-a emis un concept nou privind dezvoltarea infrastructurii de transport până în anul 2030, în care componenta transport public de persoane era structurată pe cele trei tipuri de transport (tramvai, troleibuz, autobuz).

Zona aglomeraţiei urbane Timişoara cuprinde unităţi administrativ-teritoriale, limitrofe cu o populaţie care se deplasează dinspre şi înspre Municipiul Timişoara pentru activităţi economice, învăţământ, culturale şi alte tipuri de activităţi.
Conform art.11 alin.1 din Legea administraţiei publice locale nr.215/2001, modificată şi completată, două sau mai multe unităţi administrativ-teritoriale au dreptul ca, în limitele competenţelor autorităţilor lor deliberative şi executive, să  coopereze şi  să se asocieze, în  condiţiile legii, formând asociaţii de dezvoltare intercomunitară, cu personalitate juridică, de drept privat şi de utilitate publică.

Alineatul 2 al aceluiaşi articol stipulează că, asociaţiile de dezvoltare intercomunitară se constituie în condiţiile legii, în scopul realizării în comun a unor proiecte de dezvoltare de interes zonal sau regional ori al furnizării în comun a unor servicii publice.

Potrivit art. 12 din actul normativ mai sus menţionat, asociaţiile de dezvoltare intercomunitară se finanţează prin contribuţii din bugetele locale ale unităţilor administrativ teritoriale  membre, în condiţiile legii.

Astfel, Asociaţia Societatea Metropolitană de Transport Timişoara vine în întâmpinarea necesităţilor de deplasare a cetăţenilor dinspre urban spre rural şi invers. Elementul care a stat la baza constituirii şi care prevalează sub orice aspect în cadrul activităţii desfăşurate de Societatea Metropolitană de Transport Timişoara este interesul general al locuitorilor de pe raza unităţilor administrativ-teritoriale membre cu privire la îmbunătăţirea calităţii, eficienţei şi disponibilităţii serviciului de transport public de persoane în condiţiile unor tarife care să respecte limitele de suportabilitate ale populaţiei precum şi caracteristicile unui serviciu de transport public de persoane cu privire la accesibilitate, frecvenţă bună şi confort.
Societatea Metropolitană de Transport Timişoara constituie un partener activ pentru autorităţile şi/ sau instituţiile interesate în vederea asigurării cadrului instituţional de cooperare, colaborare, promovare şi susţinere a intereselor comune cu privire la furnizarea/ prestarea şi dezvoltarea serviciului de transport public de persoane efectuat pe aria administrativ-teritorială a asociaţiei

 Transportul public de persoane este o prioritate pentru Municipiul Timişoara atât din punct de vedere al siguranţei şi confortului călătorului cât şi al protecţiei mediului, respectiv al conceptului de mobilitate urbană.
Având în vedere prevederile HG nr. 855/2008 pentru aprobarea actului constitutiv-cadru şi a statutului-cadru ale asociaţiilor de dezvoltare intercomunitară cu obiect de activitate serviciile de utilităţi publice;
Având în vedere cele mai sus menţionate se impune modificarea HCLMT nr. 388/30.09.2008 în ceea ce priveşte persoana desemnată care să reprezinte Consiliul Local al Municipiului Timişoara în cadrul Adunării Generale a Asociaţiei.
Ţinând cont de cele mai sus prezentate propunem modificarea HCLMT nr. 388/30.09.2008, după cum urmează:

- modificarea art. 3, astfel: ,,Se desemnează ca persoană împuternicită să reprezinte Consiliul Local  al Municipiului Timişoara în cadrul  Adunării Generale a Asociaţiei "SOCIETATEA METROPOLITANĂ DE TRANSPORT TIMIŞOARA"  Directorul Direcţiei Generale Drumuri, Poduri, Parcaje şi Retele de Utilităţi -  domnul Culită Chiş”.
-  celelalte prevederi ale HCLMT nr. 388/30.09.2008 rămân nemodificate.

